Han er en af [[Alexis Tsipras]]' og partiet [[SYRIZA|Syrizas]] centrale økonomiske rådgivere og blev ikke uventet udnævnt til finansminister efter valget i januar 2015, en post der gjorde ham til Grækenlands hovedforhandler i forhandlingerne med [[EU]] om en løsning af [[Grækenlands gældskrise|landets gældskrise]]. I et interview kort før valget med [[Dagbladet Information|''Information'']] sagde han bl.a.: "Folkelig opbakning i Grækenland, Spanien og Italien – ikke kun som Syriza, men som en ny progressiv kraft i Europa – vil på et tidspunkt tvinge magthaverne i EU til at begynde at regne med os og holde op med at lade som om, at dialog er umulig".<ref>[http://www.information.dk/522133 Europas centrum-venstre har fået det hvide snit. Information 22. januar 2015.]</ref>
Levende_personer